《乙卯七月十六日忽报罢任》
宋代·李复

掩关忽报被刑书，自笑无堪涉世疏。
白昼曾闻惊市虎，残灰今见祸池鱼。
莫嗟静影逢沙矢，犹恐余猜及鼠蔬。
逆境自观还自喜，片心无碍一舟虚。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。